Дзень памяці і перамогі над нацызмам у Другой сусьветнай вайне 1939—1945 гадоў

**Дзень памяці й перамогі над нацызмам у Другой сусьветнай вайне 1939—1945** () — дзяржаўнае сьвята Ўкраіны, якое адзначаецца штогод 8 траўня, пачынаючы з 2024 году. Дзяржаўнае сьвята было ўстаноўлена 29 траўня 2023 г. Вярхоўнай Радай Украіны замест Дня перамогі над нацызмам у Другой сусьветнай вайне 9 траўня, які прыходзіўся ў адзін дзень з савецкім Днём перамогі.

У гадавіну капітуляцыі нацыстоўскай Нямеччыны (гэтую падзею прынята разглядаць як сымбаль перамогі над нацызмам) ва Ўкраіне, пачынаючы з 2016-га па 2023-ы год, ушаноўваўся 8 траўня памятны дзень — **Дзень памяці й прымірэньня** — (памяці ахвяр) сусьветнай вайны й прымірэньня паміж краінамі-ўдзельніцамі Другой сусьветнай вайны). Згодна з Указам Прэзыдэнта Ўкраіны, падпісаным у 2015 годзе, мэтай сьвяткаваньня зьяўляецца «дастойнае ўшанаваньне подзьвігу ўкраінскага народа, яго выдатны ўклад у перамогу Антыгітлераўскай кааліцыі ў Другой сусьветнай вайне й выказваньне павагі ўсім змагарам супраць нацызму».

12 чэрвеня 2023 году прэзыдэнт Украіны Ўладзімір Зяленскі падпісаў закон № 9278 «Аб Дні памяці й перамогі над нацызмам у Другой сусьветнай вайне 1939—1945 гадоў».

## Гісторыя
Паводле апытаньня Кіеўскага міжнароднага інстытута сацыялёгіі, у 2010 годзе амаль 60% украінцаў лічылі Дзень Перамогі (сьвята ў гонар перамогі СССР над нацыстоўскай Нямеччынай у 1945 годзе) адным з самых вялікіх сьвятаў. У 2022 годзе пасьля расейскага ўварваньня ва Ўкраіну толькі 13% украінцаў былі гатовыя сьвяткаваць 9 траўня.

8 траўня 2023 году прэзыдэнт Украіны Ўладзімер Зяленскі падпісаў указ аб сьвяткаваньні ва Ўкраіне 9 траўня Дня Эўропы й унёс у Вярхоўную Раду законапраект аб устанаўленьні 8 траўня Дня памяці й перамогі над нацызмам у Другой сусьветнай вайне 1939—1945 замест Дня перамогі над нацызмам у Другой сусьветнай вайне 9 траўня. У прамове ў гэты дзень Зяленскі заявіў, што «Мы вяртаем нашай дзяржаве сумленную гісторыю безь ідэалягічных дамешкаў». Ён таксама падкрэсьліў, што «менавіта 8 траўня ўступіў у сілу Акт аб безагаворачнай капітуляцыі вермахта».

29 траўня 2023 году Вярхоўная Рада Ўкраіны зрабіла 8 траўня дзяржаўным сьвятам Дзень памяці й перамогі над нацызмам у Другой сусьветнай вайне 1939—1945 гадоў, адмяніўшы 9 траўня Дзень Перамогі над нацызмам у Другой сусьветнай вайне.

## Апытаньне
Паводле зьвестак дасьледаваньня, праведзенага Кіеўскім міжнародным інстытутам сацыялёгіі (КМІС) у лютым 2024 году, 11% украінцаў сьвяткуе Дзень перамогі як самае папулярнае сьвята, пакуль Нараджэньне Хрыстова — 70%, Вялікдзень — 68% і Новы год — 47%. Сацыёлагі адзначаюць, што ў 2010 годзе Дзень перамогі 9 траўня быў адным з найважнейшых сьвят, лічачы 58% украінцаў. Аднак ужо ў 2021 годзе яго важным сьвятам лічылі толькі 30% украінцаў. Падзеньне папулярнасьці Дня перамогі ва Ўкраіне тлумачыцца тым, што гэты дзень вельмі актыўна адзначаецца ў Расеі як агрэсіўнае мілітарысцкае сьвята.

## Глядзіце таксама

* Дзень Эўропы
* Дзень Канстытуцыі Ўкраіны
* 
* Дзень незалежнасьці Ўкраіны
* Дзень абаронцаў Украіны

* 
** Закон Украіны «Аб асуджэньні й забароне прапаганды расейскай імпэрскай палітыкі ва Ўкраіне й дэкалянізацыі тапанімікі»
** Пушкінапад
** 

* 
** Ленінапад
** 

* 

## Крыніцы

Катэгорыя:Сьвяты Ўкраіны
Катэгорыя:Зьявіліся ў 2023 годзе
Катэгорыя:Падзеі 8 траўня
Катэгорыя:Дэрусіфікацыя